ວີໂອເອ ຂໍ​ນຳ​ສະ​ເໜີ​ ຜົນງານ​ເພງ​ໃໝ່​ຂອງ ຕ່າ​ຍ ດອກ​ເກດ - ຈຳ​ໄວ້​ເດີ​້ ຄົນ​ຫັກຫຼັງ
ປະຈຸ​ບັນ​ນີ້ ສິນລະປິນ​ສາວ ຕ່າ​ຍ ດອກ​ເກດ ກຳລັງທ່ຽວ ສະແດງຄອນເສີດ ​ກ່ອມ​ອາລົມ​ປະຊາ​ຄົມລາວ​ໃນ​ສະຫະລັດ. ຫວັງ​ວ່າ​ ທ່ານຜູ້ຟັງຄົງ​ມ່ວນ​ຊື່ນ​ ກັບ​ເພງ​ຊຸດ​ນີ້.
ສະບາຍດີທ່ານຜູ້ຟັງທີ່ຄົບລົບ ວັນນະສອນດີໃຈທີ່ໄດ້ກັບມາຈັດເພງ ໃຫ້ຕາມຄຳຂໍທ່ານຜູ້ຟັງເໝືອນເດີມ ໃນລາຍການສຽງເພງຈາກແດນ ໄກຂອງ VOA ຫຼັງຈາກທີ່ໄດ້ພັກຮ້ອນໄປຕັ້ງຫຼາຍອາທິດ ສົ່ງໄສວ່າ ຫຼິ້ນນ້ຳໃນກຸດສົງການປີໃໝ່ລາວທີ່ຫຼວງພະບາງຫຼາຍເກີນໄປ ກໍເລີຍ ເປັນໄຂ້ ບໍ່ສະບາຍ ບໍ່ສະບາຍແຕ່ຮ່າງກາຍຊື່ໆເດີ ສ່ວນໃຈນັ້ນເຕັມ ຮ້ອຍ ອີກບໍ່ດົນກໍຄົງຫາຍດີ ແລະກັບມາມີສຽງເປັນປົກກະຕິເໝືອນເດີມ ເອົາຂໍນຳສະເໜີຜົນງານເພງຊຸດໃໝ່ຂອງຕ່າຍ ດອກເກດ ໃນບົດເພງ ຈຳໄວ້ເດີ້ຄົນຫັກຫຼັງ ປະຈຸບັນນີ້ ສິນລະປິນສາວ ຕ່າຍ ດອກເກດ ກໍກຳລັງມາກ່ອມອາລົມປະຊາຄົມລາວໃນທົ່ວສະຫະລັດ ຊຶ່ງໃນຊ່ວງກຸດສົງການປີໃໝ່ ກໍໄດ້ເຂົ້າປະກອບສ່ວນຮ້ອງເພງໃຫ້ແກ່ປະຊາຄົມລາວໃນຂົງເຂດວໍຊິງຕັນ ດີຊີ ພ້ອມນີ້ຜູ້ກ່ຽວກໍໄດ້ນຳຜົນງານເພງຊຸດໃໝ່ມາຝາກທ່ານຜູ້ຟັງດ້ວຍ ວັນນະສອນ ກໍເລີຍຂໍມອບເພງນີ້ໃຫ້ຟັງຕື່ມອີກ ແບບວ່າໃຫ້ຟັງຢ່າງໜຳໃຈໄປເລີຍ ຟັງຊື່ເພງແລ້ວເສົ້າ ວັນນະສອນວ່າ ຜູ້ຊາຍມີຖົມໄປ ມາກມາຍໃຫ້ເລືອກ ກໍຂໍເປັນກຳລັງໃຈໃຫ້ພວກນ້ອງໆແມ່ຍິງ ທັງຫຼາຍ ຢ່າໃຫ້ຜູ້ໃດມາຢຽບໃຫ້ຈົມດິນ ດັ່ງຊື່ຂອງເພງນີ້ ກໍແລ້ວກັນ ຫວັງວ່າຄົງຈະເປັນຊຶ່ຂອງເພງເທົ່ານັ້ນ ບໍ່ແມ່ນເລື້ອງຈິງ ເຊີນຮັບຟັງໄດ້ ຂໍມ້ວນທ້າຍລາຍການດ້ວຍເພງມ່ວນໆ ເປັນເພງຊຸດເກົ່າຂອງຕ່າຍ ທີ່ໄດ້ນຳເອົາຜົນງານເພງດັງໃນອະດີດມາຂັບຮ້ອງ ທ່ານຜູ້ຟັງຈະມັກເພງແນວໃດ ແບບໃດ ກໍຫາຟັງໄດ້ຕາມຊອບໃຈ ເພາະເພງເກົ່າຈະເເມ່ນເພງອຳມະຕະ ຟັງຍາມໃດກໍບໍ່ເບື່ອບໍ່ເຊື່ອກໍລອງເຂົ້າໄປຟັງເບິ່ງ ໃນບົດເພງ ລາຕີໄຮ້ຈັນ ສັບປະດາໜ້າ ວັນນະສອນ ຈະມາຈັດເພງຕອບຈົດໝາຍຂອງທ່ານຜູ້ຟັງ ພົບກັນໃໝ່ໃນອາທິດໜ້າ ຂໍໃຫ້ທຸກໆທ່ານນອນຫຼັບຝັນຫວານ